Cameron Mackintosh produserte samtidig forestillingen for en teaterversjon med premiere 8. desember 1983 på Lyric Hammersmith Theatre i London. David Wood og Don Black oversatte tekstene til engelsk. Benny Andersson og Björn Ulvaeus, som hadde komponert ABBAs musikk, ble kontaktet med forespørsel om en ny sang, og de bidro med en nyskrevet sang: «I Am The Seeker», som Wood og Black omskrev deler av teksten til. ble satt opp til å vises i kun 8 uker, med skuespillere som Elaine Paige, Michael Praed, Finola Hughes, B.A. Robertson og Jenna Russell i rollene som eventyrfigurene. Björn og Benny produserte to singler fra den engelske oppsetningen: Elaine Paige med en cover av ABBAs My Love My Life, med ny tittel: «Like An Image Passing By». Frida bidro også med «Time», en engelsk versjon av «Belle»; denne gang i duett med B.A. Robertson. Sistnevnte spilte også inn b-siden; den ovennevnte «nye» sangen «(I am) The Seeker».